**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Legislatívny zámer Zákona o komore odborných garantov verejného obstarávania |
| **Predkladateľ (a spolupredkladateľ)** |
| Úrad pre verejné obstarávanie |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | *13. 12. 2018 – 20. 12. 2018* |
| **Predpokladaný termín predloženia na MPK\*** | *December 2018* |
| **Predpokladaný termín predloženia na Rokovanie vlády SR\*** | *Marec 2019* |
|  |
| 1. **Definovanie problému**
 |
| *Uveďte základné problémy, na ktoré navrhovaná regulácia reaguje.*Verejné obstarávanie je nástrojom, cez ktorý dochádza k alokácii významného podielu verejných zdrojov, pričom jednou z jeho hlavných úloh je podporovať zdravé súťažné prostredie. Len prostredníctvom férových súťažných podmienok, vytvárajúcich rovnaké príležitosti pre čo najväčší okruh hospodárskych subjektov je možné dosiahnuť vyvážený stav, z ktorého bude profitovať tak nákupca, ako aj podnikateľské prostredie. Ba čo viac, verejné obstarávanie nemusí byť len „obyčajný nákup“, ale je možné využívať ho aj ako nástroj na plnenie strategických cieľov sektorových politík, ako je podpora inovácií, sociálna inklúzia alebo environmentálna udržateľnosť. Ide tak o nástroj, ktorý neslúži len na nákup statkov spotrebného charakteru slúžiacich pre činnosť orgánov verejnej moci, ale aj na podporu a rozvoj rozličných spoločenských vzťahov, ktorý je spôsobilý ovplyvniť život spoločnosti v strednodobom, ako aj v dlhodobom časovom horizonte. Oblasť verejného obstarávania je značne heterogénnou, a to tak z hľadiska vecného, ako aj personálneho, nakoľko združuje široký okruh subjektov od nákupcov, cez hospodárske subjekty predkladajúce ponuky, poradenské spoločnosti až po kontrolné orgány. Z uvedeného je zrejmé, že ide o subjekty, ktoré sledujú rôzne ciele a záujmy. Napriek tejto skutočnosti je nevyhnutné, aby nákupcovia a dodávatelia boli spokojnými obchodnými partnermi a aby im kontrolné orgány dokázali byť účinnou protiváhou pri akýchkoľvek protisúťažných praktikách. Táto skutočnosť si nepochybne vyžaduje, aby každá zo zúčastnených strán vykonávala svoje činnosti na zodpovedajúcej odbornej úrovni, bez zámeru vedomého porušovania alebo obchádzania zákonných pravidiel. Uvedené skutočnosti tak nesporne legitimizujú požiadavky na zavedenie opatrení týkajúcich sa zvyšovania profesionalizácie verejného obstarávania, pričom z dôvodu potreby zapojenia existujúcich personálnych kapacít a potreby zabezpečovania kontinuálneho vzdelávania, je potrebné vytvoriť systém, ktorý presahuje rámec úrovne vzdelania poskytovaného školským systémom. Politiku profesionalizácie je potrebné nastaviť tak, aby sa stala nástrojom vytvárajúcim možnosti pre neustále zvyšovanie odborných vedomostí pracovníkov vo verejnom obstarávaní, ako aj výmenu ich praktických skúseností.Oporou uvedenému je „Odporúčanie Komisie (EÚ) 2017/1805 z 3. októbra 2017 k profesionalizácii verejného obstarávania. Budovanie architektúry profesionalizácie verejného obstarávania“, podľa ktorého je žiadúce vymedziť dlhodobé stratégie profesionalizácie verejného obstarávania a osobitnú pozornosť pritom venovať ľudským zdrojom. V súlade s týmto odporúčaním by sa mali prijať opatrenia, ktoré budú podstatne menej náchylné na politické vplyvy a ktoré zabezpečia možnosti kontinuálneho vzdelávania a celkovo vytvoria predpoklady na to, aby sa vykonávanie činností vo verejnom obstarávaní stalo atraktívnejším.Predpokladom pre zakotvenie legislatívnych zmien je plán legislatívnych úloh vlády SR na rok 2018, ktorým bol Úrad pre verejné obstarávanie zaviazaný pripraviť návrh novely zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Cieľom tejto novely malo byť okrem iného aj zvýšenie profesionalizácie verejného obstarávania. Vzhľadom na komplexnosť problematiky profesionalizácie verejného obstarávania považoval predkladateľ materiálu za vhodnejšie, aby bol v tejto súvislosti vypracovaný osobitný právny predpis.Vzhľadom na to, že navrhovaná koncepcia predpokladá realizáciu procesu verejného obstarávania prostredníctvom funkcie tzv. odborného garanta, ako aj vybudovanie „profesijnej inštitúcie“, ktorá týchto garantov bude združovať, ide o zavádzanie nového typu regulácie pre výkon činností vo verejnom obstarávaní. Z dôvodu dôležitosti danej problematiky danej jej celospoločenským dosahom na dlhšie časové obdobie, ako aj náročnosťou procesu implementácie, predkladateľ materiálu považuje za dôvodné, aby prvotným komunikátom predloženým do medzirezortného pripomienkového konania bol práve legislatívny zámer. Uvedeným sa vyhovuje aj požiadavke uvedenej v čl. 11 Legislatívnych pravidiel vlády SR. |
| 1. **Ciele a výsledný stav**
 |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*Vychádzajúc z negatívnej odozvy odbornej verejnosti na snahu o opätovné zavedenie inštitútu odborne spôsobilých osôb (hoci aj v modifikovanej podobe) z roku 2017, sa ako vhodný prostriedok na zvyšovanie profesionalizácie verejného obstarávania javí vybudovanie stavovskej organizácie – Komory odborných garantov verejného obstarávania. Pôjde o subjekt záujmovej samosprávy, založený na princípoch samofinancovateľnosti a samoregulácie. Cieľom tohto subjektu bude združiť osoby, ktoré vo verejnom obstarávaní vystupujú na strane nákupcov a poskytnúť im inštitucionálnu záštitu pre zabezpečenie kontinuálneho vzdelávania a celkovú obhajobu ich záujmov. |
| 1. **Dotknuté subjekty**
 |
| *Uveďte subjekty, ktorých sa zmeny návrhu dotknú priamo aj nepriamo:*Verejní obstarávatelia, obstarávatelia, subjekty podľa § 8 zákona o verejnom obstarávaní a podnikateľské subjekty poskytujúce služby vo verejnom obstarávaní. |
| 1. **Alternatívne riešenia**
 |
| *Aké alternatívne riešenia boli posudzované?**Uveďte, aké alternatívne spôsoby na odstránenie definovaného problému boli identifikované a posudzované.*Alternatívny koncept profesionalizácie verejného obstarávania nepredpokladá vytvorenie samosprávnej stavovskej organizácie, ale je založený na etatistickom princípe, kedy by mal politiku profesionalizácie verejného obstarávania v takom rozsahu ako ju modeluje návrh legislatívneho zámeru vykonávať štát prostredníctvom ústredného orgánu štátnej správy pre oblasť verejného obstarávania, ktorým je Úrad pre verejné obstarávanie. Tento koncept profesionalizácie by v zásade vychádzal z toho, že všetky činnosti súvisiace s profesionalizáciou verejného obstarávania, ako- administratívna agenda súvisiaca s kreovaním členskej základne odborných garantov na verejné obstarávanie, t. j. predovšetkým zápis do zoznamu odborných garantov, realizovanie odborných skúšok, vydávanie potvrdení o zápise, vyčiarkovanie zo zoznamu odborných garantov a pod., - permanentné vzdelávanie a- uplatňovanie sankcií voči odborným garantom by inštitucionálne zastrešoval Úrad pre verejné obstarávanie. Úrad pre verejné obstarávanie by pritom vychádzal aj z historickej skúsenosti s inštitútom odbornej spôsobilosti na verejné obstarávanie, ktorý bol súčasťou nášho vnútroštátneho právneho poriadku od roku 2000 do roku 2013.Vyššie uvedený koncept nebol vzhľadom na negatívnu odozvu k inštitútu odborne spôsobilých osôb (Návrh novely zákona č. 343/2015 Z. z. predložený Úradom pre verejné obstarávanie do medzirezortného pripomienkového konania v roku 2017) predkladateľom priorizovaný a vyhodnotený ako spoločensky akceptovateľný, nakoľko vzhľadom na krátky časový odstup nemožno predpokladať zásadnú zmenu názorov odbornej verejnosti, ako aj celkových spoločenských pomerov.Po vzore niektorých iných členských štátov EÚ (napr. Taliansko alebo Slovinsko) zaviesť obmedzenie, že podporné činnosti vo verejnom obstarávaní podľa § 2 ods. 4 písm. c) zákona o verejnom obstarávaní (príprava a riadenie postupov verejného obstarávania v mene a na účet verejného obstarávateľa alebo obstarávateľa) môžu pre verejných obstarávateľov a obstarávateľov vykonávať len iní verejní obstarávatelia alebo obstarávatelia a nie aj podnikateľské subjekty. Z odozvy aplikačnej praxe vyplynulo, že vzhľadom na súčasný nedostatok kvalifikovaných interných kapacít nie je možné verejné obstarávanie zrealizovať bez asistencie podnikateľského sektora. Možno preto predpokladať, že takáto alternatíva by bola zásadným spôsobom odmietnutá. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  Áno | [x]  Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*V súvislosti so samotným legislatívnom zámerom sa prijatie vykonávacích predpisov nepredpokladá. Existuje však predpoklad, že zákon o komore odborných garantov verejného obstarávania potrebu prijatia podzákonných predpisov vyvolá, a to napr. vo vzťahu ku kreovaniu prvotnej členskej základne komory – organizovaniu skúšok, úprave kreditového vzdelávania a pod..  |
| 1. **Transpozícia práva EÚ**
 |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* |
| Navrhovaná úprava nebude transponovať právo EÚ |
| 1. **Preskúmanie účelnosti\*\***
 |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.* |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[ ]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy |[ ]  Áno |[x]  Nie |[ ]  Čiastočne |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[x]  Pozitívne |[ ]  Žiadne |[x]  Negatívne |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** | **☐** | **Negatívne“** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** | **☐** | **Negatívne“** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k návrhu.****Vplyv na rozpočet verejnej správy*** – jedným z cieľov predkladaného legislatívneho zámeru je priblížiť aplikačnej praxi a odbornej verejnosti koncept zriadenia komory vo verejnom obstarávaní, ktorý počíta s tým, že členmi komory budú môcť byť aj interné kapacity verejných obstarávateľov a obstarávateľov, vystupujúce v pozícii takzvaných odborných garantov. V súvislosti s tým je možné predpokladať vznik rozpočtových nákladov, a to v spojitosti s poplatkom za vykonanie skúšky, členským príspevkom a prípadným poistením zodpovednosti za škody. Keďže komora, ako subjekt záujmovej správy bude postavená na princípe samofinancovateľnosti, medzi jej základné diskrečné právomoci bude patriť práve stanovovanie výšky prvých dvoch menovaných poplatkov. Po vzniku komory tak bude výška poplatkov stanovená samotnými orgánmi komory. Výška poistného bude stanovená poisťovňami na základe trhových podmienok. Čo sa týka predpokladaného počtu členov komory, ktorí budú zamestnancami verejných obstarávateľov alebo obstarávateľov, je potrebné uviesť, že predkladaný legislatívny zámer nestanovuje povinnosť, aby aspoň jeden zamestnanec každého verejného obstarávateľa alebo obstarávateľa bol členom komory. Bude tak na rozhodnutí samotného verejného obstarávateľa alebo obstarávateľa, opierajúce sa napríklad o výsledky jeho vnútorného auditu ohľadom počtu zákaziek, ktoré spadajú pod povinnú realizáciu prostredníctvom odborného garanta, koľko svojich zamestnancov „nominuje“ a či vôbec. Verejní obstarávateľ alebo obstarávateľ sa tak môže napríklad rozhodnúť, že členmi komory budú viacerí jeho zamestnanci alebo aj tak, že odborného garanta bude pre neho vykonávať externý subjekt (v tomto prípade nie je možné predpokladať, ako sa náklady súvisiace s členstvom prejavia v cenách za poskytnutie služieb). Z hľadiska celkového predpokladaného počtu členov komory je v súčasnosti možné len analogicky poukázať na už zmieňovaný inštitút odborne spôsobilých osôb, ktorý bol zrušený v roku 2013. V danom čase jeho členskú základňu tvorilo celkovo cca. 5,5 tisíc osôb.Vzhľadom na účel predkladaného legislatívneho zámeru, ako aj ďalšie vyššie uvedené skutočnosti, v súčasnom štádiu nie je možné bližšie kvantifikovať vplyv na rozpočet verejnej správy. Kvantifikácia vyčíslenia vplyvu na rozpočet bude vypracovaná pri koncipovaní zákona a jeho predložení do legislatívneho procesu. V súčasnom legislatívnom štádiu vychádzajúc z empirických dát iných stavovských organizácií možno vyčísliť len veľmi hrubý odhad priamych nákladov na jedného člena komory. Odhadované priame náklady súvisiace s členstvom v komore podľa návrhu legislatívneho zámeru tvorí: poplatok za vykonanie skúšky a zápis do zoznamu členov komory verejného obstarávania, pravidelná ročná úhrada členského poplatku a náklady súvisiace s povinným poistením zodpovednosti za škodu. Poplatok za vykonanie odbornej skúšky – 60 EurPoplatok za zápis do zoznamu členov komory – 40 EurRočný členský poplatok – 10 až 15% priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za prvý polrok predchádzajúceho kalendárneho rokaOdhadované ročné náklady na poistenie zodpovednosti za škodu s limitom poistného plnenia minimálne 100 000 Eur – 50 Eur. Pre účely prípadnej prípravy návrhu samotného zákona o komore verejného obstarávania sa predpokladá podrobnejšia úprava rozpočtových vplyvov, v rámci čoho sa bude vychádzať aj z odozvy verejnosti na predkladaný legislatívny zámer, ako aj z jeho prípadnej konečnej podoby schválenej vládou SR.***Vplyv na podnikateľské prostredie –*** Navrhovaná úprava počíta aj sa reguláciou podnikateľského prostredia, a to v tom zmysle, že niektoré činnosti vo verejnom obstarávaní, ktoré v súčasnosti možno subsumovať pod voľnú živnosť, bude ďalej možné vykonávať len v súvislosti s členstvom v komore. Pôjde práve o činnosť odborného garanta, ktorá fakticky predstavuje podpornú činnosťou vo verejnom obstarávaní v zmysle § 2 ods. 4 písm. c) zákona o verejnom obstarávaní. Navrhuje sa, aby táto činnosť ďalej nebola považovaná za živnosť a aby oprávnenie na jej vykonávanie bolo naviazané na členstvo v komore, obdobne ako je to v prípade ostatných stavovských povolaní. Pod voľnú živnosť vo verejnom obstarávaní bude naďalej možné subsumovať podporné činnosti podľa § 2 ods. 4 písm. a) a b) zákona o verejnom obstarávaní, t. j. poskytovanie technickej infraštruktúry a poskytovanie poradenstva.Vo vzťahu k súčasnému stavu bude navrhovaná úprava prirodzene znamenať zvýšenie administratívnej a finančnej záťaže pre časť podnikateľského prostredia, ktorá má ambíciu poskytovať činnosti odborného garanta vo verejnom obstarávaní. V zmysle uvedeného budú najviac zaťažujúcimi predpokladmi na vznik členstva v komore absolvovanie odbornej skúšky, úhrada členského príspevku, ako aj poistného zodpovednosti za škodu. Ako zaťažujúca môže byť v určitom smere vnímaná aj povinnosť zúčastňovať sa na školiacich aktivitách organizovaných komorou. Čo sa týka predpokladanej množiny členskej základne pochádzajúcej z podnikateľského sektora, je možné poukázať na skutočnosť, že k 26. 9. 2018 bolo v živnostenskom registri SR evidovaných celkovo 5 744 podnikateľských subjektov (FO a PO) s predmetom podnikania „verejné obstarávanie“. Pre porovnanie, k 30. 6. 2013, t. j. k poslednému dňu existencie odborne spôsobilých osôb vo verejnom obstarávaní a zároveň aj existencie predmetu podnikania „verejné obstarávanie“ ako viazanej živnosti, bolo v živnostenskom registri SR evidovaných 1 574 podnikateľských subjektov s takýmto predmetom činnosti (FO a PO). Na základe uvedeného, ako aj s ohľadom na skutočnosti uvedené pri vplyvoch na rozpočet verejnej správy, finančnú záťaž pre podnikateľský sektor v súčasnej fáze nie je možné bližšie kvantifikovať. Z hľadiska pozitív navrhovanej úpravy na podnikateľské prostredie je možné poukázať na to, že predpokladom na vznik členstva v komore bude okrem iného preukázanie odbornej praxe a absolvovanie odbornej skúšky, čím dôjde k štandardizovaniu minimálnej odbornej úrovne na výkon činnosti garanta vo verejnom obstarávaní. Spolu s navrhovanou povinnosťou pre členov komory zúčastňovať sa na vzdelávacích aktivitách organizovaných komorou, možno uvažovať o celkovom zlepšení kvality poskytovaných služieb zo strany podnikateľov a o spravodlivejšom konkurenčnom prostredí. Analogicky vychádzajúc zo skutočnosti, že aj napriek regulácii vykonávalo k 30. 6. 2013 činnosť odborne spôsobilých osôb vo verejnom obstarávaní 1 574 podnikateľských subjektov, nemožno predpokladať, že by navrhovaná úprava tvorila zásadnú bariéru prístupu na trh a že by došlo k zásadnému potlačeniu hospodárskej súťaže.  |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov**JUDr. Ivan Holič – vedúci oddelenia legislatívno-právneho odboru, Úrad pre verejné obstarávanie**ivan.holic@uvo.gov.sk**+421250264547* |
| 1. **Zdroje**
 |
| živnostenský register SR, databáza odborne spôsobilých osôb vedená Úradom pre verejné obstarávanie, výsledok pripomienkového konania k legislatívnemu procesu LP/2017/620 (<https://www.slov-lex.sk/legislativne-procesy/SK/LP/2017/620/pripomienky/zobraz>) |
| 1. **Stanovisko Komisie pre posudzovanie vybraných vplyvov z PPK**
 |
| K vplyvom na podnikateľské prostredieKomisia žiada kvantifikovať odhadované priame finančné náklady na jedného podnikateľa a na celé podnikateľské prostredie (5 744 subjektov) najmä za poplatky za absolvovanie skúšky, členský príspevok a poistenie zodpovednosti za škodu, a výsledky kvantifikácie uviesť do častí 3.3.1 a 3.3.4 analýzy vplyvov na podnikateľské prostredie. Kvantifikácia je možná prostredníctvom použitia výšky nákladov na uvedené úkony v obdobných profesijných organizáciách, ako je navrhovaná Komora (modelový príklad). Komisia žiada v časti 3.3.3 analýzy vplyvov na podnikateľské prostredie kvalitatívne popísať administratívne náklady spojené so vstupom podnikateľského subjektu do navrhovanej Komory.***Vyhodnotenie predkladateľa:*** Predkladaný materiál má povahu legislatívneho zámeru, ktorý v zásade sumarizuje základné tézy komory verejného obstarávania a ktorý bude predmetom ďalšieho legislatívneho a schvaľovacieho procesu od ktorého sa bude primárne odvíjať koncept komory verejného obstarávania, a teda aj úprava technických otázok fungovania komory, ktoré majú vplyv na rozpočet a podnikateľské prostredie. Aj z uvedeného dôvodu preto nemožno v súčasnej fáze prípravy legislatívneho zámeru exaktne kvantifikovať priame finančné náklady na jedného podnikateľa. Rovnako uvádzame, že určovanie poplatkových povinností majúcich vplyv na náklady pre podnikateľa bude primárne v réžií samotnej komory ako stavovskej organizácie a zároveň si dovoľujeme podotknúť, že porovnávanie s inými stavovskými organizáciami, by mohlo byť samoúčelne, nakoľko každá funguje v osobitnom prostredí (združuje iné kategórie subjektov, rozličný počet členov a plní odlišné úlohy). Komisia žiada explicitne uviesť dôvody, resp. dáta, na základe ktorých predkladateľ neidentifikoval vplyv materiálu na veľké podniky. Predkladateľ uvádza, že „k 26. 9. 2018 bolo v živnostenskom registri SR evidovaných celkovo 5 744 podnikateľských subjektov (FO a PO) s predmetom podnikania „verejné obstarávanie“, z čoho však nevyplýva, že materiál nemá vplyv na veľké podniky.***Vyhodnotenie predkladateľa:*** V súvislosti s predmetnou pripomienkou uvádzame, že sme vychádzali z poznania trhu v rámci ktorého podnikatelia poskytujúci poradenstvo vo verejnom obstarávaní majú status malých a stredných podnikov. Na konzultácie k legislatívnemu zámeru boli prizvaní aj zástupcovia združení veľkých podnikateľských subjektov, ktorí boli oboznámení s konceptom komory. Aj z týchto diskusií vyplynulo, že veľkých podnikov sa povinné členstvo v komore netýka, s výnimkou tých, ktoré majú zároveň status verejného obstarávateľa alebo obstarávateľa. Komisia žiada doplniť časť 3.2 Vyhodnotenie konzultácií analýzy vplyvov na podnikateľské prostredie v zmysle stanovených požiadaviek: uviesť konkrétne, s kým bol návrh konzultovaný, aké boli hlavné bodu konzultácií a výsledky konzultácií.***Vyhodnotenie predkladateľa:*** Pripomienka bola akceptovaná Komisia odporúča vyplniť časť 3.5 Inovácie analýzy vplyvov na podnikateľské prostredie.***Vyhodnotenie predkladateľa:*** Predkladaný materiál nemá vplyv na inovácie. Komisia odporúča predkladateľovi v časti 3.3.4 Súhrnná tabuľka nákladov regulácie Analýzy vplyvov na podnikateľské prostredie uviesť namiesto „0“ ako vyjadrenia nákladov označenie „N/A“, keďže samotný predkladateľ vplyvy kvalitatívne popisuje, ale uvádza nemožnosť ich vyčíslenia. T. j. náklady nie sú nulové („0“), ale nevyčísliteľné („N/A“)***Vyhodnotenie predkladateľa:*** Pripomienka bola akceptovaná K vplyvom na rozpočet verejnej správyV doložke vybraných vplyvov je uvedený negatívny vplyv na rozpočet verejnej správy, ale nie je označená rozpočtová zabezpečenosť. Vplyv na rozpočet verejnej správy sa predpokladá v spojitosti s vynaloženými nákladmi za verejných obstarávateľov, vystupujúcich v pozícii odborných garantov (napr. poistenie zodpovednosti za škodu, poplatky za vykonanie skúšky). Podľa predkladateľa nie je možné v súčasnosti tieto náklady kvantifikovať. Podrobnejšia kvantifikácia rozpočtových vplyvov bude predložená pri príprave samotného návrhu zákona, čo Komisia berie na vedomie. Zároveň Komisia žiada, aby dôsledky na rozpočet verejnej správy vyplývajúce z návrhu zákona boli zabezpečené v rámci schválených limitov štátneho rozpočtu (aj za oblasť zamestnanosti) na príslušný rozpočtový rok bez dodatočných požiadaviek na rozpočet verejnej správy.***Vyhodnotenie predkladateľa:*** Pripomienka bola akceptovanáStála pracovná komisia na posudzovanie vybraných vplyvov vyjadruje nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  |